**Δημοτικό Αγίων Ομολογητών ΚΑ**

**Όνομα:............................................................................. Τάξη Γ Εργασίες στο μάθημα Ελληνικών 2**

----------------------------------------------------------------------------------------------------------------

**Ιη Απριλίου 1955-59: Μια μεγάλη Εθνική Επέτειος**

Δείτε το πιο κάτω βίντεο για τον αγώνα των Κυπρίων εναντίων των Άγγλων κατακτητών:

<https://www.youtube.com/watch?v=Xrv_72yWgXU>

----------------------------------------------------------------------------------------------------------------

**1Η ΑΠΡΙΛΙΟΥ 1955**

Κάθε λαός έχει στην ιστορία του σπουδαίες ημερομηνίες που τις θυμάται κάθε χρόνο και τις γιορτάζει. Μια τέτοια ημερομηνία είναι για μας τους Έλληνες της Κύπρου η 1η Απριλίου 1955. Αυτή τη μέρα οι Κύπριοι πήραν την απόφαση ν΄αρχίσουν τον αγώνα για να ελευθερώσουν την Κύπρο από τους Άγγλους που την είχαν σκλαβωμένη.

Τα παλικάρια της ΕΟΚΑ με αρχηγούς τον Αρχιεπίσκοπο Μακάριο και το στρατηγό Διγενή από καιρό τώρα προετοίμαζαν τους Κύπριους γι΄αυτόν τον αγώνα. Κι ο αγώνας άρχισε τα χαράματα της 1ης του Απρίλη του 1955. Άρχισε μ΄εκρήξεις σε πολλά κυβερνητικά κτίρια που έμεναν οι Άγγλοι επίσημοι.

Οι Άγγλοι ξαφνιάστηκαν στο άκουσμα των πρώτων εκρήξεων. Δεν περίμεναν ποτέ να τα βάλουν μαζί τους οι σκλάβοι Κύπριοι. Για τέσσερα ολόκληρα χρόνια πολεμούσαν οι Κύπριοι τους Άγγλους. Σ΄αυτά τα τέσσερα χρόνια πολλά παλικάρια της ΕΟΚΑ θυσιάστηκαν για την ελευθερία της Κύπρου. Πολλοί όμως είναι και οι Άγγλοι που σκοτώθηκαν. Οι Άγγλοι αγρίευαν κάθε φορά που είχαν δικούς τους νεκρούς. Έπιαναν πολλούς Κύπριους και τους έκλειναν στις φυλακές. Εκεί τους βασάνιζαν για να ομολογήσουν πού είναι κρυμμένοι οι αντάρτες της ΕΟΚΑ. Ακόμα και μαθητές και μαθήτριες έκλειναν στις φυλακές. Κι όμως άντεχαν τα βασανιστήρια και δεν πρόδωναν.

Στις μάχες με τους Άγγλους σκοτώθηκαν πολλά γενναία παλικάρια της Κύπρου. Ο Γρηγόρης Αυξεντίου στο Μαχαιρά, ο Κυριάκος Μάτσης στο Δίκωμο, ο μαθητής Πετράκης Γιάλλουρος, ο δάσκαλος Φώτης Πίττας με τους τρεις συντρόφους του στο Λιοπέτρι, ο Στυλιανός Λένας, ο Μάρκος Δράκος και πολλοί άλλοι.

Εκτός όμως από τους ήρωες μας που σκοτώθηκαν στις μάχες πολεμώντας, οι Άγγλοι συνέλαβαν και απαγχόνισαν άλλα εννιά παλικάρια της ΕΟΚΑ. Ο Μιχαλάκης Καραολή, ο Αντρέας Δημητρίου, ο Ιάκωβος Πατάτσος, ο Αντρέας Ζάκος, ο Χαρίλαος Μιχαήλ, ο Στέλιος Μαυρομμάτης, ο Μιχαήλ Κουτσόφτας, ο Αντρέας Παναγίδης και ο Ευαγόρας Παλληκαρίδης.

Οι Κύπριοι όμως δε λύγισαν, όσα βάσανα κι αν τους έκαναν οι Άγγλοι. Συνέχισαν τον αγώνα κι όταν οι Άγγλοι κατάλαβαν πως οι Κύπριοι δε θα σταματήσουν τον αγώνα, δέχτηκαν να τους δώσουν την ελευθερία τους. Έτσι η Κύπρος γίνεται ανεξάρτητο κράτος το 1960. Η θυσία και το αίμα των ηρώων μας έφερε τη λευτεριά στην Κύπρο...

Τι σημαίνει η λέξη ΕΟΚΑ;

**Ε \_\_ \_\_ \_\_ \_\_ \_\_ Ο \_\_ \_\_ \_\_ \_\_ \_\_ \_\_ \_\_**

**Κ \_\_ \_\_ \_\_ \_\_ \_\_ \_\_ Α \_\_ \_\_ \_\_ \_\_ \_\_ \_\_ \_\_ \_\_**

**Κύκλωσε τη λέξη** *Σωστό* **ή** *Λάθος* **ανάλογα με τις πληροφορίες που δίνει το κείμενο:**

α. Η έναρξη του Απελευθερωτικού αγώνα της ΕΟΚΑ έγινε την 1η Απριλίου 1821. **α. Σωστό β. Λάθος**

β. Αρχηγοί του αγώνα ήταν ο Διγενής και ο αρχιεπίσκοπος Μακάριος Γ΄. **α. Σωστό β. Λάθος**

γ. Ο απελευθερωτικός αγώνας κράτησε τέσσερα χρόνια.

**α. Σωστό β. Λάθος**

δ. Ο ήρωας Φώτης Πίττας ήταν δάσκαλος. **α. Σωστό β. Λάθος**

Συμπληρώνω:

1. Η Κύπρος ήταν σκλαβωμένη στους \_\_ \_\_ \_\_ \_\_ \_\_ \_\_ \_\_
2. Η \_\_ \_\_ \_\_ \_\_ με αρχηγούς τον αρχιεπίσκοπο Μακάριο και το Διγενή οργάνωσε τον αγώνα.
3. Οι \_\_ \_\_ \_\_ \_\_ \_\_ \_\_ \_\_ έριχναν φυλλάδια, έκαναν διαδηλώσεις, πετροβολούσαν τους Άγγλους στρατιώτες και βοηθούσαν με κάθε τρόπο την ΕΟΚΑ.
4. Οι Άγγλοι \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ εννιά παλικάρια μας.

**Εξασκούμαι στην ΑΝΑΓΝΩΣΗ!**

Διαβάζω δυνατά και καθαρά προσπαθώντας να πετύχω το κατάλληλο ύφος το παρακάτω ποίημα:

Το Ψάξιμο

Τι ψάχνετε με πονηριά

στης τσάντας τα βιβλία;

Ό,τι ζητάτε βρίσκεται

μέσα στην Ιστορία

Κρύβω μολύβι...κανονιά

και σφαίρα ειν΄η ξύστρα

Οι ρίγες γίνονται σπαθιά

κι η τσάντα πολεμίστρα

Ψάξε και κτύπα, το μπορείς, ξενόφερτε στρατιώτη,

Θα σε τσιμπάει πάντοτε, του Απριλίου η Πρώτη!

**Μέρος Β - ΑΓΑΠΗΜΕΝΗ ΜΟΥ ΓΡΑΜΜΑΤΙΚΗ**

**Δοκιμάζω τις ακόλουθες επαναληπτικές ασκήσεις:**

|  |  |  |
| --- | --- | --- |
| εγώ | είμαι | έχω |
| εσύ | είσαι | έχεις |
| Αυτός/ή/ό | είναι | έχει |
| εμείς | είμαστε | έχουμε |
| εσείς | είστε | έχετε |
| Αυτοί/ές/ά | είναι | έχουν |

1. Συμπληρώνω τα κενά με το σωστό τύπο των ρημάτων **έχω** και **είμαι** στον ενεστώτα. Συμβουλεύομαι τον πίνακα και κάνω επανάληψη:

Εγώ………………………… πολύ κουρασμένος.

Τα παιδιά …………………….. πολλά φυλλάδια για το σπίτι.

Η Κλαίρη ……………………….. πολλά βιβλία, όμως το αγαπημένο της βιβλίο………………….. ο «Τομ Σώγιερ».

Εσείς …………………… μπογιές που ……………………… κατάλληλα για ύφασμα;

Εγώ και η αδερφή μου η Χριστίνα ………………………….. δίδυμες αλλά δεν ………………………. τα ίδια μαλλιά.

Εσείς ……………………… φίλοι και …………………………. κοινά ενδιαφέροντα.

2. Γράφω τα ρήματα των παρενθέσεων στον σωστό τύπο:

Δεν ξεχνώ:

Κατάληξη –ε βάζουμε μόνο όταν ταιριάζει το εμείς και το εσείς!!!

Οι μαθητές …………………………… (κάθομαι) στην τάξη και …………………………. (διαβάζω) την ανάγνωσή τους.

Εσείς οι δυο ……………………………….. (μοιάζω) πολύ μεταξύ σας.

Το σκυλάκι μου ……………………………………. (κρύβω) το κόκαλο του και μετά ……………………………. (κρύβομαι) στο σπιτάκι του.

Κάθε βράδυ εσύ ………………………………. (σκεπάζομαι) με πάπλωμα, γιατί ……………………………….. (κρυώνω)

Εμείς ………………………………… (κοιμάμαι) νωρίς το βράδυ γιατί το πρωί ………………………… (ξυπνώ) νωρίς.

**ΘΥΜΑΜΑΙ ΤΗΝ ΕΝΕΡΓΗΤΙΚΗ ΚΑΙ ΤΗΝ ΠΑΘΗΤΙΚΗ ΦΩΝΗ!**

Τα ρήματα έχουν δύο φωνές: την ενεργητική και την παθητική**.**

**Ενεργητική φωνή:** Στη φωνή αυτή ανήκουν τα ρήματα έχουν την κατάληξη **–ω**, όταν μιλάει το πρώτο πρόσωπο **(εγώ)** και σε **–ει** όταν μιλάει το τρίτο πρόσωπο **(αυτός, αυτή, αυτό)**.

**Παθητική φωνή:** Στη φωνή αυτή ανήκουν τα ρήματα έχουν την κατάληξη **–μαι**, όταν μιλάει το πρώτο πρόσωπο **(εγώ)** και σε **–αι** όταν μιλάει το τρίτο πρόσωπο **(αυτός, αυτή, αυτό).**

**ΑΣΚΗΣΗ**

Διαβάζω προσεκτικά τα παρακάτω ρήματα, κι ανάλογα με την κατάληξή τους να τα γράφω στην κατάλληλη στήλη.

**Κοιμάμαι, σκουπίζω, αγγίζω, ψήνομαι, τρώω, αφήνω, γράφομαι, ράβω, συγυρίζω, σκέφτομαι, ντύνομαι, ξύνω, πληγώνομαι, απλώνω, αφήνομαι, γυρίζω, χτενίζομαι, αφήνω, βάφομαι, σηκώνω, γίνομαι, τοποθετούμαι, ξύνομαι, ντύνω, απλώνομαι, χτίζω, τραγουδώ, χτενίζομαι**.

|  |  |
| --- | --- |
| **Ενεργητική φωνή** | **Παθητική φωνή** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

3.Γράψε τα ουσιαστικά των παρενθέσεων στον σωστό τύπο, το παράδειγμα θα σε βοηθήσει:

Το **χρώμα του τοίχου** είναι λευκό. (χρώμα, τοίχος)

Η ………………………………………………………….. ήταν καθαρή. (αυλή, σπίτι)

Τα παιδιά έσπασαν το………………………………………. . (παράθυρο, τάξη)

Ο δάσκαλος διόρθωσε τα …………………………………… . (τετράδιο, μαθητής)

Ο κηπουρός μας έδειξε τις …………………………………….. . (φωλιά, πουλί)

Προσοχή στη γενική πληθυντικού που γράφεται με **ωμέγα,**

**π.χ. των μπαλονιών**

4. Σχηματίζω σύνθετες λέξεις ενώνοντας τις παρακάτω λέξεις:

ψάρι + σούπα = \_\_\_\_\_\_\_\_\_\_\_\_\_ ανάβω+σβήνω =\_\_\_\_\_\_\_\_\_\_\_\_\_\_\_\_\_

φρούτο + σαλάτα =\_\_\_\_\_\_\_\_\_\_\_\_\_\_ χελιδόνι+φωλιά=\_\_\_\_\_\_\_\_\_\_\_\_\_\_\_\_

αλάτι + νερό =\_\_\_\_\_\_\_\_\_\_\_\_\_\_\_\_\_\_\_ πηγαίνω + έρχομαι = \_\_\_\_\_\_\_\_\_\_\_\_\_

5. Γράφω δίπλα σε κάθε λέξη την αντίθετή της:

φτωχός =\_\_\_\_\_\_\_\_\_ λύπη=\_\_\_\_\_\_\_\_\_\_\_\_\_\_

φθηνά =\_\_\_\_\_\_\_\_\_\_ έρχομαι = \_\_\_\_\_\_\_\_\_\_\_\_

ζεστός =\_\_\_\_\_\_\_\_\_\_\_ ψηλός =\_\_\_\_\_\_\_\_\_\_\_\_\_

6. Δίπλα σε κάθε ουσιαστικό γράφω ένα επίθετο που να του ταιριάζει, όπως το παράδειγμα:

πελώρια

……………………………………. φάλαινα …………………………………….θάλασσα

…………………………………….βουνό …………………………………….. καράβι

……………………………………. μαθητής …………………………………….. λουλούδι

……………………………………. αέρας …………………………………….. σκύλος

7.Γράφω παρομοιώσεις στο τετράδιό μου, συμπληρώνοντας με τις λέξεις της παρένθεσης: (χρυσάφι, κυπαρίσσι, δίδυμοι, μωρό, ατσάλι, μέλισσα)

Δουλεύει σαν …….…………………………

Λαμπερό σαν …………………..……………..

Όμοιοι σαν ………………….………………...

Σκληρός σαν …………………………….……..

Ψηλός σαν ……………………………………….

Κλαίει σαν ………………………………………

**Μέρος Γ: Γραπτός Λόγος**

Παίξε στο σπίτι το παιχνίδι «Ό,τι Τύχει!»

Θα χρειαστείς ένα ζάρι. Ρίχνοντάς το, επιλέγεις ένα από τα παρακάτω θέματα. Εργάσου προσεκτικά στο τετράδιό σου και προσπάθησε να τηρήσεις όσα τονίζουμε στην τάξη:

-καθαρά και ευανάγνωστα γράμματα

-ορθογραφία ρημάτων και γνωστών λέξεων

-Κεφαλαίο στην αρχή της πρότασης και σημεία στίξης (τελεία, θαυμαστικό, κόμμα)

|  |  |
| --- | --- |
| 1 | **Έξω από το παράθυρο**  Παρατήρησε τη θέα από κάποιο παράθυρο του σπιτιού σου και γράψε με λεπτομέρεια όσα βλέπεις. Έχει αλλάξει κάτι αυτές τις μέρες ή όχι; |
| 2 | **Μέσο διαφυγής**  Χρησιμοποίησε τη φαντασία σου για να γράψεις για οποιοδήποτε μεταφορικό μέσο (ελοκόπτερο, αερόστατο, διαστημόπλοιο) θα μπορούσε να σε μεταφέρει κάπου αλλού! |
| 3 | **Τρώγοντας έρχεται η όρεξη**  Τι περιλαμβάνει το καθημερινό διαιτολόγιο; Γράψε για το πρόγευμα, το μεσημεριανό, το βραδινό φαγητό και φυσικά για τα αγαπημένα σου σνακ! |
| 4 | **Η αξία της φιλίας**  Γράψε για ένα φίλο/φίλη που σου λείπει αυτές τις μέρες. Τι θα ήθελες να μοιραστείς μαζί του/της; |
| 5 | **Η κλειστή πόρτα**  Φαντάσου μια πόρτα κλειστή. Πώς μοιάζει; Περίγραψε την κάθε της λεπτομέρεια. Τι άραγε να κρύβεται πίσω από αυτή; |
| 6 | **Καθρέφτη, καθρεφτάκη μου...**  Κι αν ο καθρέφτης σου μπορούσε να μιλήσει; Τι θα σου έλεγε; Γράψε τα λόγια που θα μπορούσε να σου πει! |

**Ιη Απριλίου 1955-59**

Ακούω τραγούδια για την 1η Απριλίου στον πιο κάτω σύνδεσμο.

<https://www.youtube.com/playlist?list=PLjMp-cRmUavS4xHHgARZ9Q6QGMVOyq_iS>

**----------------------------------------------------------------------------------------------------------------**

**Μέρος Α - ΑΝΑΓΝΩΣΗ ΚΑΙ ΚΑΤΑΝΟΗΣΗ ΚΕΙΜΕΝΟΥ**

**Διαβάζω προσεκτικά το πιο κάτω κείμενο:**

**(Κείμενο 2)**

**Γαλάζιο ποτάμι**

Όταν μας έστελνε η μάνα μας στη βρύση για νερό, εμείς καμωνόμαστε πως δε σηκώναμε το κανάτι. Κι αν στο τέλος πηγαίναμε, επιστρέφαμε με το ζόρι, τις περισσότερες φορές κλαμένοι, χωρίς τη στάμνα.

Αν πάλι μας έστελναν να τραβήξουμε δίκτυα, να φορτώσουμε σπόρους, να μαζέψουμε ελιές, εμείς μετρούσαμε τα χέρια μας και νιώθαμε πως ήταν πολύ μικρά και κοντά για τέτοια...ανδραγαθήματα.

Και ξαφνικά μεγαλώσαμε σε μια νύχτα. Τέντωσαν τα χέρια, ατσάλωσε η καρδιά, δυνάμωσαν τα πόδια, φούντωσε η ψυχή, γίναμε μικροί αντάρτες, στους πρώτους πρώτοι...

Πώς μάκρυναν τα χέρια μας κι έγιναν ιστοί για ν΄ανεμίσει η σημαία μας, η γαλανόλευκη σημαία μας, απάνω τους;...Πώς άντεξαν τα πόδια μας σε τόσο ποδαρόδρομο και πώς χώρεσε στη χούφτα μας τόση βαριά κληρονομιά; Μοιάζαμε, έτσι όπως βγαίναμε απ΄τις γειτονιές με τις γαλανόλευκες, σαν μικρά γαλάζια ποτάμια. Μάθαμε και καινούριες λέξεις «διαδήλωση», «αντίσταση», «δίκαιο».

Όλοι οι δρόμοι γέμισαν με παιδόκοσμο, που συμπύκνωσε όλο τ΄αλφαβητάρι του σε μια λέξη, ΕΛΕΥΘΕΡΙΑ. Και γινόταν συχνά αυτό από τους μαθητές, κι ήταν τόσο αυθόρμητα και δυναμικά τούτα τα γαλάζια ποτάμια.

Μόνο που τούτος ο παιδόκοσμος μεγάλωσε απότομα και πλήρωσε την αγάπη και τον ενθουσιασμό του για την πατρίδα, ματώνοντας με το αίμα του την αγαπημένη γαλάζια του σημαία.

Ένας τέτοιος λεβέντης μαθητής ήταν κι ο σημαιοφόρος του Γυμνασίου Αμμοχώστου Πετράκης Γιάλλουρος από το Ριζοκάρπασο, που έπεσε νεκρός σε μια διαδήλωση στις 7.2.1956. Είναι ο δικός μας παιδοήρωας, που άγιασε όλα τα γαλάζια ποτάμια της πατρίδας μας.

*Ελένης και Σωτήρη Χατζημιχαήλ, «Σαν παραμύθι ο αγώνας μας», Συμβ. Ιστορικής μνήμης Αγώνα Ε.Ο.Κ.Α. 1955-1959, Λευκωσία 2001*

**Εργασίες**

1. Σε πόσες παραγράφους είναι χωρισμένο το παραπάνω κείμενο;

Αρίθμησέ τες.

Είναι χωρισμένο σε ………… παραγράφους.

2) Σε ποια παράγραφο αναφέρεται ο ήρωας μαθητής από το Ριζοκάρπασο;

Στην παράγραφο ......

3)Τα παιδιά στην αρχή του κειμένου με δυσκολία έκαναν τις δουλειές που ζητούσαν οι μεγάλοι. Χρωμάτισε στο κείμενο τις δικαιολογίες πουέβρισκαν

(1η,2η παράγραφο).

4)Φαντάζομαι τα λόγια των γονιών τους όταν μάθαιναν για τις διαδηλώσεις των παιδιών και τα γράφω στο τετράδιό μου (βάζω παύλα ή εισαγωγικά π.χ. -Πότε μεγάλωσες τόσο παιδί μου!)

 4)Προσπαθώ να περιγράψω

τη διπλανή εικόνα στο τετράδιό

μου.

**Λεξιλόγιο: μαθητές, ανήλικοι,**

**σημαίες, συνθήματα,**

**ενθουσιασμός, ποδοβολητό**

6) Πώς καταλαβαίνετε τη φράση του κειμένου «Και ξαφνικά μεγαλώσαμε σε μια νύχτα.»;

................................................................................................................................................................................................................................................................................

5)Βρίσκω και γράφω τα ΡΗΜΑΤΑ στην υπογραμμισμένη παράγραφο του κειμένου (προσοχή στο -ω, ρήματα σε -ωνω).

........................................................................................................................................

|  |  |  |
| --- | --- | --- |
| Ερεύνησε σε βιβλία, στο διαδίκτυο ή ρώτησε τους μεγαλύτερους για ένα ήρωα της Ε.Ο.Κ.Α. και γράψε λίγα λόγια στο τετράδιό σου. | Στις υπογραμμισμένες προτάσεις του κειμένου, ποια μεγάλη αλλαγή έγινε στα παιδιά; Γιατί; | **Βάλε τις λέξεις σε αλφαβητική σειρά:**  (α,β,γ,δ,ε,ζ,η,θ,ι,κ,λ,μ,ν,  ξ,ο,π,ρ,σ,τ,υ,φ,χ,ψ,ω)  Διαδήλωση, αντίσταση, αγώνας, ελευθερία, σημαία, σημαιοφόρος. |
| Συμπλήρωσε τις λέξεις και βάλε τόνους όπου χρειάζεται:  Διαδήλ....ση, αντίστασ...., δίκ.....ο, ελ....θερία, μαθ...τές, σημ...ες, σημ...οφόρος, γαλάζ...., παραμ....θι, αγ.....νας, Αμμόχ...στος, Ρ....ζοκάρπασο. | **Το κείμενο:**  **αναφέρεται στον αγώνα της 1ης .........................,**  **έχει πρωταγωνιστές τους μ................., έγινε για την ε.................της Κ......................από τους Α.......................** | Δώσε ένα δικό σου τίτλο στο κείμενο! |
| Στις μέρες μας, με ποιο τρόπο πρέπει να αγωνιστούν τα παιδιά από το σπίτι τους; Ποιος είναι ο αόρατος εχθρός που πολεμάμε; | Ερεύνησε σε βιβλία, στο διαδίκτυο ή ρώτησε τους μεγαλύτερους για τον αγώνα της Ε.Ο.Κ.Α. | **Φτιάξε σύνθετες λέξεις, όπως στο παράδειγμα:**  Παιδί+κόσμος=παιδόκοσμος  Μαθητής +κόσμος=  Φοιτητής+κόσμος=  Νεαρός+κόσμος=  Μικρός+κόσμος=  Κορώνα +ιός= |

**Παίζω τρίλιζα! Απαντώ τα παρακάτω ερωτήματα στο τετράδιο «Απίθανα**

**Μολύβια», κλείνοντας τρίλιζα όσες φορές θέλω, όπως κάναμε στην τάξη.**

**ΠΡΟΣΟΧΗ! Πρέπει να περάσεις απαραίτητα από το κεντρικό κουτί!**